钦定古今图书集成/明伦汇编/闺媛典/第040卷 > 毛惜惜
## 钦定古今图书集成/明伦汇编/闺媛典/第040卷 > 毛惜惜

按《宋史列女传》：“毛惜惜者，高邮妓女也。端平二年，别
将荣全率众据城以叛，制置使遣人以武翼郎招之，
全伪降，欲杀使者，方与同党王安等宴饮，惜惜耻于
供给，安斥责之，惜惜曰：‘初谓太尉降，为太尉贺更生，
今乃闭门不纳使者，纵酒不法，乃叛逆耳。妾虽贱妓，
不能事叛臣’。全怒，遂杀之。越三日，李虎破关擒全斩”
之，并其妻子及王安以下预叛者百有馀人，悉傅以
法。